Lisa
KINNITATUD
		õppeprorektori 03.01.2006
käskkirjaga nr 5-5/1
MUUDETUD
õppeprorektori 05.09.2012
käskkirjaga nr 6.1-6/184

Õppetöölt osavõtu registreerimise ja õpperühma päeviku pidamise kord

1.	Sisekaitseakadeemia üliõpilane võtab osa õppetööst vastavalt õppekorralduseeskirjas kehtestatud korrale.
2.	Riigieelarvelisel õppekohal õppiva üliõpilase puudumisel õppetöölt mõjuva põhjuseta võib kolledži direktor, õppeprorektor või rektor määrata talle distsiplinaarkaristuse vastavalt rektori poolt kehtestatud korrale.
3.	Riigieelarvelisel õppekohal õppiva üliõpilase puudumisel õppetöölt mõjuva põhjuseta vähendatakse tema põhistipendiumi siseministri poolt kehtestatud korras. Kaugõppe vormis riigieelarvelisel õppekohal õppiv üliõpilane viiakse üle riigieelarvevälisele õppekohale, kui ta on mõjuva põhjuseta puudunud rohkem kui 30% kontakttundidest.  
4.	Riigieelarveliste õppekohtade üliõpilaste osavõtt õppetöölt fikseeritakse õpperühma päevikus.
5.	Õpperühma päevikut peab rühmavanem. Semestri algul väljastab kolledž rühmavanemale päeviku, mis asub tema valduses ja esitatakse iga nädala kokkulepitud päeval kolledži vastutavale töötajale kontrollimiseks.
6.	Päevikusse kantud andmete õigsuse eest vastutavad rühmavanem (või teda asendav üliõpilane) ja õppetööd läbiviinud õppejõud.
7.	Päeviku leheküljed nummerdab ning üliõpilaste nimekirjad, kuupäevad ja õppeainete nimetused kannab päevikusse rühmavanem vastavalt õppetöö tegelikule toimumisele.
8.	Enne õppeaine auditoorse õppetöö viimase tunni lõppu märgib rühmavanem iga üliõpilase nime järele selles õppeaines puudutud tundide arvu ning esitab päeviku õppejõule täitmiseks ja allakirjutamiseks.
9.	Õppetunni lõpul kannab õppejõud päevikusse toimunud tunni teema (seminar, rühmatöö, loeng, eksam jm.) ning kinnitab seda oma allkirjaga.
10.	Pärast jooksva nädala viimast õppetundi teeb rühmavanem kokkuvõtted puudutud tundide kohta ja kannab tulemused päevikusse kasvavas arvestuses semestri algusest arvates.
11.	Puudumist põhjendavad dokumendid esitavad üliõpilased kolledži õppereferendile.
12.	Puudumiste põhjusi tähistatakse järgmiselt:
a.	haige – H,
b.	lubatud puududa – L,
c.	vabastatud – V,
d.	põhjuseta – P.
13.	Õppetöö hindeid päevikusse ei kanta.